lflage/wiki-talks huggingface dataset:
Keskustelu:Valokuitunen

message: Ei laajaa julkisuutta, pieni, tuoreehko yriys. Pois. --Abc10 (keskustelu) 23. lokakuuta 2023 kello 15.05 (EEST)
replies: text: Toimialan merkittävästi pienemmille toimijoille löytyy omat artikkelinsa. Esimerkiksi: JNT, Laitilan puhelin, Forssan Seudun Puhelin, Blue Lake Communications, Ålands Telekommunikation. Vain muutamia mainitakseni. Ko. artikkelia nyt myös parannettu kattavammaksi. Superkahvikuppi (keskustelu) 23. lokakuuta 2023 kello 17.43 (EEST)
replies: text: :Toiminta ei taida vielä olla lähtenyt kunnolla vauhtiin, eikä sitä laajaa lähdekäsittelyäkään ole. Wikipediahan ei ole mainossivusto. --Abc10 (keskustelu) 23. lokakuuta 2023 kello 17.58 (EEST)
replies: text: ::Olen eri mieltä kanssasi. Yritys on toimialallaan merkittävä ja näin ollen Wikipedia-artikkelin arvoinen. Artikkeli ei sisällä minkäänlaista mainontaa, vaan on sävyltään neutraali. Superkahvikuppi (keskustelu) 23. lokakuuta 2023 kello 18.13 (EEST)
Onhan tämä jo aika iso firma, isompi kuin noi paikalliset puhelinyhtiöt (joilla toki pitkä historia). Lehtijuttujakin löytyy googlaamalla. --Elena (keskustelu) 26. lokakuuta 2023 kello 11.30 (EEST)
thread_title:  Merkittävyys
Keskustelu:Hampus (pelaaja)

message: Onkohan tämmösille jotakin merkittävyysrajaa? Laajaa julkisuutta ei näytä olevan, siksi ehdotan poistoa. --Abc10 (keskustelu) 23. lokakuuta 2023 kello 15.11 (EEST)
replies: text: Pelaa maailmanluokan Cs -joukkeissa. Voittanut maailman parhaimpiin ja kovatasoismpiin luokiteltavia turnauksia. Löytyy paljonkin tietoa hakukoneella. Voisit samantien kyseenalaistaa kaikki muutkin elektronisen urheilun ammattilaisista luomani artikkelit, jos tämä sitten on epämerkittävä, löydät luokan kautta lukuisia samanlaisia. Pietiboii (keskustelu) 23. lokakuuta 2023 kello 16.32 (EEST)
replies: text: :Älä pahastu, ei tässä ole mitään henkilökohtaista. Kun en tunne aihetta eikä laajaa lähdekäsittelyä ollut, katsoin että eteen sattuneelle henkilölle on saatava arvio. --Abc10 (keskustelu) 23. lokakuuta 2023 kello 17.19 (EEST)
replies: text: ::Tulkitsen itse niin, että merkittävyyssuuntaviivojen lause "kansallisella pääsarjatasolla urheilleet urheilijat ovat yleensä merkittäviä" on osin sovellettavissa virtuaaliurheilijoihin.  Ajattelisin, että ainakin suosituimpien pelien huipputasolla kilpailevat (ammatti)pelaajat ovat tietosanakirjamerkittäviä. Sinällään on ihan hyvä, että aiheesta käydään keskustelua ja täsmennetään linjaa. --Sakramentti-Jaakko (keskustelu) 23. lokakuuta 2023 kello 18.33 (EEST)
thread_title:  Merkittävyys
Keskustelu:Tehoisa lämpösumma

message: Nykyinen "matemaattinen" selitys on kovin merkillinen tai suorastaan väärin. 193.166.223.5 23. lokakuuta 2023 kello 17.49 (EEST)
replies: text: No ei suorastaan väärin, mutta sanallisessa selityksessä ja kaavassa on hieman eri logiikka, eli nykyisen sanallisen selityksen mukaan ensin otetaan erotukset kaikista vuorokausista mutta niistä huomioidaan sitten vain positiiviset. Muutan sanallisen selityksen vastaamaan paremmin sen alla olevaa kaavaa. -193.210.162.187 23. lokakuuta 2023 kello 19.04 (EEST)
thread_title:  Matemaattinen kaava??
Keskustelu:Slava Stetsko

message: Onkohan tuo nimilähde ihan luotettava? Wikipedia ilmoittaa: epäilyttävä linkki, ja siinä on .exe-pääte linkin keskellä. --Abc10 (keskustelu) 24. lokakuuta 2023 kello 14.25 (EEST)
replies: text: Lähde ainakin on luotettava, nimittäin NANU:n Entsyklopedija istoriji Ukrajiny eli Ukrainan historian tietosanakirja. Sivuston arkkitehtuuri näyttää kuitenkin olevan sen verran esihistoriallinen, että linkissä jostain syystä on .exe. Sivusto kuitenkin on turvallinen, eikä sieltä lataudu koneelle mitään haittaohjelmaa tai muutakaan executablea. --Qwerty12302 (kesk | muok) 24. lokakuuta 2023 kello 16.59 (EEST)
replies: text: :Ok. Näyttää olevankin paljon käytössä, mutta herätti epäilystä. --Abc10 (keskustelu) 24. lokakuuta 2023 kello 17.09 (EEST)
thread_title:  Epäilyttävä linkki?
Keskustelu:Tevfik Esenç

message: Syntymävuodesta on kolmenlaista tietoa, verkkolähteissä 1902 ja 1904, hautakivessä (kuva) 1906. Ehkä ei väestörekisteriä silloin siellä pidetty kovin tarkasti. --Abc10 (keskustelu) 24. lokakuuta 2023 kello 18.26 (EEST)
replies: text: Tuo kakkosviitteen 1902 saattaa olla ihan painovirhe, koska samassa lähteessä lukee kuitenkin, että hän syntyi 40 vuotta ubyhien Turkkiin paon (1864) jälkeen. Verkkolähteet yleensä tarjoavat vuotta 1904, mutta tuo hautakivi on tietysti aika painava todiste toiseen suuntaan. Täällä myös 1906. -193.210.162.187 24. lokakuuta 2023 kello 18.50 (EEST)
thread_title:  Syntymävuosi
Keskustelu:Maanantaikappale (autot)

message: En ole koskaan kuullut, että maanantaikappale voisi tarkoittaa myös "myyjän ilmoittamaa huomattavasti suurempi ajokilometrimäärä, onnettomuushistoria tai oikeudellisia puutteita". Ehkä englannin lemon sitten sisältää nämäkin, en tiedä. Maanantaikappale viittaa nimenomaan valmistusvikoihin. -86.114.215.155 25. lokakuuta 2023 kello 21.55 (EEST)
thread_title: Suomenkielinen lähde olisi eduksi
Keskustelu:Martín López de Córdoba

message: Hieman töksäyttää sana partisaani 1300-lukuun liitettynä. Onko sana todellakin niin vanha? -- Cimon Avaro 26. lokakuuta 2023 kello 14.33 (EEST)
replies: text: Tämän mukaan partigiano-nimitys olisi levinnyt Italiasta muualle Eurooppaan 1500-luvulla. Sissi ei kuulosta sen sopivammalta kuin partisaani. Ehkä tuon voisi korvata yksinkertaisesti "miehillä" tai "sotilailla", kun eivät hallitsijoidenkaan armeijat olleet tuohon aikaan kovin järjestäytyneitä. -86.114.215.155 26. lokakuuta 2023 kello 23.19 (EEST)

text: Otin pois kokonaan. -86.114.215.155 26. lokakuuta 2023 kello 23.24 (EEST)
thread_title:  Saatan olla väärässä...
Keskustelu:Rooman kukkulat

message: Tavallisesti luotettavan tahon mukaan kukkuloita olisi oikeasti 8 kappaletta. -- Cimon Avaro 26. lokakuuta 2023 kello 16.13 (EEST)
thread_title:  7 vai 8 

message: Joo, siis artikkeli käsittelee antiikin rooman seitsemää kukkulaa, ei nykyrooman. Mm. Vatikaanin kukkula puuttuu. -- Cimon Avaro 26. lokakuuta 2023 kello 16.21 (EEST)
thread_title:  Artikkelin nimi
Keskustelu:Katin kieli

message: Onkohan tämä linkitetty oikeaan wikidata kohteeseen. Englanninkielisen wikipedian artikkelin nimi on kovin toisenlainen. -- Cimon Avaro 26. lokakuuta 2023 kello 16.44 (EEST)
thread_title:  Tietääkö joku kielistä?
Keskustelu:Cujo

message: Kingin "omat sanat" olisi hyvä tarkistaa, mitä King kirjassa Kirjoittamisesta oikeasit sanoo, ja merkitä viitteeseen, että asia on tarkistettu, sillä huomasin, ettei olekaan kopioitu en.wikipediasta, kuten ensin tähän kirjoitin, vaikka viite näytti siltä. En.Wikipediassa puhutaan alkoholin juomisesta. - Suomennostiedot korjattu. Mielenkiintoista, että ensimmäisen suomennoksen on julkaissut Harlequin, joka on profiloitunut romanttisiin taskukirjoihin. -- Abc10 (keskustelu) 27. lokakuuta 2023 kello 09.12 (EEST) edit: --27. lokakuuta 2023 kello 09.41 (EEST)
replies: text: Tämän mukaan se, ettei hän muistaisi kirjan kirjoittamisesta mitään, olisi urbaanilegenda. Kingin pitkäaikainen alkoholi- ja huumeriippuvuus oli kyllä tosiasia. -93.106.4.78 27. lokakuuta 2023 kello 09.37 (EEST)
replies: text: : Mutta jos hän kirjassa niin sanoo, niin olisi se jotenkin kirjoitettava tähänkin, vaikka sitten kommentoiden että muistamattomuus pidä paikkaansa. --Abc10 (keskustelu) 27. lokakuuta 2023 kello 09.41 (EEST)

text: :Toisaalta täällä tieto pitkälti vahvistetaan: "barely remembers writing". -93.106.4.78 27. lokakuuta 2023 kello 09.42 (EEST)
thread_title:  Tarkistuspyyntö
Keskustelu:Tyynenmeren reuna

message: mikäköhän artikkelin oikea nimi okisi? -- Cimon Avaro 27. lokakuuta 2023 kello 12.49 (EEST)
replies: text: Tyynenmeren reunavaltioista on puhuttu jossain yhteydessä: https://data.nationallibrary.fi/bib/me/W00065578600#I00065578600. --PtG (keskustelu) 27. lokakuuta 2023 kello 12.52 (EEST)
thread_title:  nimi
Keskustelu:Goa Gil

message: näköjään kuollut, joku viitseliäs voisi päivittää
https://www.facebook.com/story.php/?story_fbid=211279161982861&id=100044566173729 85.23.243.47 27. lokakuuta 2023 kello 18.44 (EEST)
thread_title:  död
Keskustelu:Pälvikalju

message: Pälvikaljusta on jo enemmän asiaa omassa osiossaan artikkelissa Alopecia, joten pitäisikö yhdistää sinne? Vai sieltä tänne? 93.106.155.77 27. lokakuuta 2023 kello 21.47 (EEST)
replies: text: Mieluummin sieltä tuodaan tietoa tänne ja tehdään sinne pääartikkeli-osio... tämä on kuitenkin oma tautinsa. --85.76.39.227 27. lokakuuta 2023 kello 22.57 (EEST)
thread_title:  Päällekkäisyyttä
Keskustelu:Olympiakylä

message: Voisiko artikkeliin lisätä tämä artikkeli -mallineella viittauksen tänne: Olympiakylä (täsmennyssivu) 46.132.19.110 28. lokakuuta 2023 kello 03.51 (EEST)
replies: text: Voisi ja pitäisi, mutta oikeastaan täsmenteettömällä nimellä kuuluisi olla yleisartikkeli olympiakylistä ympäri maailmaa kautta aikojen, jollaista ei vielä ole. -93.106.155.77 28. lokakuuta 2023 kello 09.09 (EEST)
thread_title:  t
Keskustelu:Kyyjärven valuma-alue

message: On yritetty korjata Napolanjoen valuma-alue (14.645) muotoon Nopolanjoen valuma-alue (14.645). Se kumottiin, sillä vesistöviranomaisten käyttämien vesistöalueiden nimissä on pientä eroavaisuutta nykyisien vesistöjen nimiin. Viranomaiset eivät kuitenkaan ole päivittäneet nimistöään, joten tääläkin tulisi valuma-alueen ninet säityttää viralisina.--J Hokkanen (keskustelu) 28. lokakuuta 2023 kello 10.29 (EEST)
thread_title:  Valuma-alueen nimi
Keskustelu:Stefan Sburatura

message: Ei kai Itä–länsi-otteluja pelata seurajoukkueessa, vaan joko idän tai lännen joukkueessa.--MAQuire (keskustelu) 28. lokakuuta 2023 kello 18.56 (EEST)
thread_title:  Itä–Lännet seurajoukkueessa
Keskustelu:Renlundin koulu

message: Kyse on kumminkin entisistä kouluista. Renlundin koulua vanhempi koulurakennus on vanha pedagogio, joka sijaitsee K.H. Renlundin museon yhteydessä museokorttelissa, Pitkänsillankadun ja Läntisen kirkkokadun risteyksen vieressä. ⸻Nikolas Ojala (keskustelu) 29. lokakuuta 2023 kello 06.43 (EET)
thread_title:  Kokkolan vanhin koulu
Keskustelu:Associate professor

message: Dosenttiliiton suositus ei ole tolkullinen. Tällaisesta suosituksesta voidaan mainita Wikipedia-artikkelissa, mutta ei faktana, vaan ainoastaan asiana, jota Dosenttiliitto suosittelee.
Harvoissa maissa on mitään Suomen dosentti-titteliä vastaavaa. Lähimmäksi tulee ehkä Saksan "Privatdozent". Koko Dosenttiliiton suosituksen voisi jättää tässä artikkelissa mainitsematta, koska se on paitsi virheellinen ja harhaanjohtava, myös merkityksetön. 87.92.194.220 29. lokakuuta 2023 kello 09.25 (EET)
replies: text: Totta, tuo on vain dosenttien edunvalvontaa. On syytä pitää tarkoin erillään henkilöt, joilla on virka, ja henkilöt, joilla ei ole. Dosentit ovat free lance -opettajia ja tutkijoita. -93.106.155.77 29. lokakuuta 2023 kello 10.26 (EET)
thread_title:  Dosentti vs. Associate professor
Keskustelu:Irja Aro-Heinilä

message: Laitoin artikkelin merkittävyyskeskusteluun, koska käsitellystä henkilöstä ei löydy paljoa tietoa luotettavista lähteistä. --Julius 12345 | Keskustelu 29. lokakuuta 2023 kello 11.51 (EET)
replies: text: Ai jaa.           . No eipä tosiaan. -93.106.155.77 29. lokakuuta 2023 kello 12.06 (EET)
replies: text: : Artikkelissa ei ole yhtään lähdettä joka puolustaisi sen merkittävyyttä. Enkä muutenkaan näe kyseistä henkilöä merkittävänä. . Korkki74 (keskustelu) 29. lokakuuta 2023 kello 12.51 (EET)
replies: text: ::Artikkelin lähteettömyys ja aiheen merkittävyys ovat kaksi erillistä ongelmaa. Mahdollisia lähteitä on nyt kuitenkin täällä keskustelusivulla esitetty, joten "enkä muutenkaan näe merkittävänä" ei oikein vakuuta perusteena, vaan esitettyihin linkkeihin pitäisi jotenkin ottaa kantaa. Itse ajattelen, että pitkä ja monipuolinen julkaisuluettelo puoltaisi merkittävyyttä. Osa on toki oma- ja osa ehkä palvelukustanteita, mutta onhan siellä SLEY:n ja SLS:n kustantamaa myös. Lisäksi merkittävyyttä tukisivat lehtijutut talosta ja yhteisökylästä Livonsaarella sekä lähetystyötoiminta ja tohtorin tutkinto. -93.106.155.77 29. lokakuuta 2023 kello 15.25 (EET)
replies: text: :::Tohtorin tutkinto ja lähetystyö eivät tee merkittäviksi. Matthäus Gehägeberg (keskustelu) 29. lokakuuta 2023 kello 15.41 (EET)
replies: text: ::::Eivät minustakaan yksinään, mutta hän on kirjoittanut väitöskirjansa pohjalta SLS:n julkaiseman kirjan. Apropoo lähetystyöstä: minkähän takia muuten Edvard Tervonen juuri katsottiin keskustelussa merkittäväksi? Siis evankelioiminen Suomessa riittää mutta Afrikassa ei? Missä logiikka? -93.106.155.77 29. lokakuuta 2023 kello 16.02 (EET)

text: ::::Muuten, tuo Warelia, joka on julkaissut uusimman romaanin, näyttäisi olevan ihan oikea kustantamo. -93.106.155.77 29. lokakuuta 2023 kello 16.09 (EET)
Warelian kirjailijoita löytyy Wikipediasta useita ja Aro-Heinilä on toimittanut Kristillisen taideseuran historiikin sekä tutkinut laajasti seuran perustajaa Hilja Haahtia. Pitäisin merkittävänä. --Suomalta (keskustelu) 29. lokakuuta 2023 kello 16.42 (EET)
Warelian mitalla pitäisin tätä itsekin merkittävänä. Edellä on listattu mahdollisia lähteitäkin. Osa niistä on merkittävyyden arvioinnin kannalta epäoleellista tietokantatauhkaa, mutta artikkelin kohteesta on julkaistu laajat henkilöartikkelit esimerkiksi Satakunnan Kansassa ja Turun Sanomissa. Lisäksi on tuo Alueviestin artikkeli sekä lifestyle-julkisuutta Viva- ja Meillä Kotona -lehdissä. Sitten on vielä edellä linkitetty Kotimaan juttu, ja nähtävästi kirjaa on käsitelty laajahkosti myös Lempäälän-Vesilahden sanomissa. Kirjasammostakin löytyy Aro-Heinilän haastattelu. --Sakramentti-Jaakko (keskustelu) 29. lokakuuta 2023 kello 17.51 (EET)
Suuntaviivojen mukaan merkittävä. --Zache (keskustelu) 29. lokakuuta 2023 kello 21.34 (EET)

text: Juu, merkittävä. Iivarius (keskustelu) 30. lokakuuta 2023 kello 01.20 (EET)
thread_title: Merkittävyys
Keskustelu:Abdera

message: Kannattaisi varmaan etsiä varma tieto, mutta olen vahvasti siinä käsityksessä että Abderalaiset olivat vitseissä älynlahjoiltaan heikkoja. -- Cimon Avaro 29. lokakuuta 2023 kello 17.31 (EET)
replies: text: Johan se artikkelissa mainitaan. -93.106.155.77 29. lokakuuta 2023 kello 17.50 (EET)
thread_title:  Vitsit
Keskustelu:Hopkaliitti

message: Ei John Hopkins mikään professori ollut vaan hyväntekijä jonka mukaan nimettiin     John Hopkinsin yliopisto. Pöh! -- Cimon Avaro 29. lokakuuta 2023 kello 18.02 (EET)
replies: text: Se hyväntekijä oli nimeltään Johns Hopkins... mutta kieltämättä en-wikin mukaan (tarkka viitteistys puuttuu) nimi tulee kahdesta yliopistosta: hop mainitusta lafkasta ja cal University of Californiasta. Tämä tuntuisi paremmalta selitykseltä, koska mistä se cal muuten tulisi nimeen? -93.106.155.77 29. lokakuuta 2023 kello 19.28 (EET)
thread_title:  Nyt on tietosanakirjat kyllä ymmärtäneet väärin.
Keskustelu:Severus Hölttä

message: Taiteilijanurasta ei muuta näyttöä kuin joku vesivärityö - ei vakuuta. Muutakaan merkittävyyttä ei löydy, sillä syytetty-vapautettu-tuomittu-vapautettu-ketju ei vielä tuo merkittävyyttä. --Abc10 (keskustelu) 29. lokakuuta 2023 kello 22.16 (EET)
replies: text: Kokonaiskuvaa täydentävä merkittävä pala historiaa. Ei mikä tahansa paikallisoikeudessa käsitelty tapaus, ja maalauksiakin on paljon enemmän kuin avauskommentin yksikkö antaa ymmärtää. Säilytettävä. --Lax (keskustelu) 30. lokakuuta 2023 kello 11.42 (EET)
replies: text: :Joku = muutama (ks. Joku 2. Yhdeksän vesivärityötä. Kuka tahansa voi lahjoittaa omat työnsä kaupunginmuseolle, mutta ei se vielä tee hänestä wikimerkittävää. Sille on toiset kriteerit. -Abc10 (keskustelu) 30. lokakuuta 2023 kello 12.17 (EET)
replies: text: ::Kiinnostava artikkeli, mutta merkittävyydestä en osaa sanoa mitään. Löytyisiköhän esimerkiksi kirjalähteitä? --Sakramentti-Jaakko (keskustelu) 31. lokakuuta 2023 kello 18.56 (EET)
replies: text: :::Ei ainakaan asiasanoitettuja Höltällä. Iivarius (keskustelu) 3. marraskuuta 2023 kello 00.15 (EET)

text: Lisäsin kirjallisuusviitteen, Severus Höltän teoksia on ollut esillä ainakin 15.9.2004 - 12.2.2006 Helsingin kaupunginmuseon Hakasalmen huvilassa pidetyssä Helsinki kehyksissä: taidetta Helsingin kaupunginmuseon kokoelmista-näyttelyssä josta on julkaistu myös viitteessä näkyvä samanniminen kirja. Suomalaisen kuvataiteen bibliografian kuvauksessa kirjan painatusvuosi ja ISBN numero oli väärä, korjasin ne oikeiksi. --Tjp (keskustelu) 4. marraskuuta 2023 kello 10.51 (EET)
thread_title:  Merkittävyys
Keskustelu:Sotilaslääketiede

message: Nykyisen artikkelin näkökulma on turhan Suomi-keskeinen. Sotilaslääketiede on kansainvälinen lääketieteen osa-alue, ei vain suomalaista toimintaa. Artikkelin sisältö olisi laajennettava yleisemmäksi. --Paju (keskustelu) 30. lokakuuta 2023 kello 01.22 (EET)
thread_title:  Ei vain Suomessa
Keskustelu:Lapinjärven koulutuskeskus

message: Melkeinpä koko artikkeli on vanhentunutta tietoa. Lapinjärven koulutuskeskus -nimisen viranomaisen alla ei ole siviilipalvelusta järjestetty enää kymmeneen vuoteen. Nykyisin siviilipalveluksen koulutuksen, hallinnon ja käytännön toimeenpanon hoitaa Siviilipalveluskeskus-nimeä kantava viranomainen, joka toimii elinkeino-, liikenne- ja ympäristökeskusten sekä työ- ja elinkeinotoimistojen kehittämis- ja hallintokeskuksen (KEHA-keskus) erillisyksikkönä. Itse keskuksen tilat omistaa Lapinjärven kunta, joka vuokraa ne valtioille. Alueella on myös tapahtunut merkittävää peruskorjausta ja jopa uudisrakennusta. Kaikenkaikkiaan tämä nykyinen artikkeli antaa täysin valheellisen kuvan siviilipalveluksen nykytilasta. Tietoakaikillevain (keskustelu) 30. lokakuuta 2023 kello 15.58 (EET)
replies: text: Miksi et muokkaa itse, jos olet kaiken tuon tiedon löytänyt? Pietiboii (keskustelu) 30. lokakuuta 2023 kello 16.02 (EET)

text: Tässä artikkelissahan ei lainkaan oteta kantaa siihen, mikä taho keskuksella järjestää koulutusta, vaan tämä kertoo vain Lapinjärvellä sijaitsevasta koulutuskeskusalueesta. Siviilipalveluskeskus tosin ohjasi tänne, koska siitä ei ollut vielä kirjoitettu artikkelia. Poistin ohjauksen, koska Siviilipalveluskeskus ei tosiaan varsinaisesti liity fyysiseen koulutuskeskusalueeseen muuten kuin järjestämällä siellä toimintaa. Joku voisi varmaan siitäkin artikkelin kirjoittaa. --Lentokonefani asiaa? | syntilista 30. lokakuuta 2023 kello 16.04 (EET)
thread_title:  Pitäisi saattaa ajantasalle
Keskustelu:Lempäälän pappila

message: Svenska ortnamn i Finland sanoo, että Lembois on vanhentunut muoto. Onko ruotsinkielinen nimi edes tarpeen, kun paikkakunta on täysin suomenkielinen? Historiallisesti tällaista nimeä on toki varmasti käytetty, mutta artikkelin ei pitäisi antaa vaikutelmaa, että nimi on nykyisin käytössä tai muuten jotenkin relevantti. -93.106.155.77 30. lokakuuta 2023 kello 22.25 (EET)
thread_title: Nimi ruotsiksi
Keskustelu:Oulun oikeustalo

message: Tämä artikkeli pitäisi oikeastaan jakaa erillisiin uuteen ja vanhaan oikeustalosta kertoviin sivuihin. Vanhan rakennuksen sivun nimeksi voisi laittaa Oulun oikeus- ja poliisitalo.82.128.143.109 1. marraskuuta 2023 kello 14.37 (EET)
thread_title:  Uusi ja vanha oikeustalo
Keskustelu:Vähälä (täsmennyssivu)

message: Käsittääkseni nuo eivät ole yhdistelmäsukunimiä.--MAQuire (keskustelu) 1. marraskuuta 2023 kello 16.39 (EET)
replies: text: Koski-Vähälä ehkä voisi ollakin, mutta Keski-Vähälä tosiaan ei. Ovathan ne vähän ylimääräisiä tällä sivulla, ainakin ne voisi erottaa noista varsinaisista. -86.114.217.210 1. marraskuuta 2023 kello 17.54 (EET)
thread_title:  Keski- ja Koski-Vähälät
Keskustelu:Siegbert Rampe

message: Apologies for writing this in English, but my Finnish is non-existent. Based on a misleading sentence in his old website, he was considered a professor in Germany, Austria and the USA. The correct sequence is lecturer in Germany and Austria, and "assistant professor" in the USA. For the latter, see the Arizona State University website. While Rampe never claimed to be a German or Austrian professor himself, he never corrected others who did. The German Wikipedia page has since corrected these errors. Michael Zapf (keskustelu) 1. marraskuuta 2023 kello 17.15 (EET)
thread_title:  Professor
Keskustelu luokasta:Suomen Sosialidemokraattisen Puolueen jäsenet

message: Onko tarpeellista luokitella pelkän puolueen jäsenyyden mukaan, jos ei ole poliitikko? Ymmärtääkseni muidenkaan puolueiden jäsenille ei ole luokkaa? Poliitikkoluokathan on puolueittain erikseen kuten esim. :Luokka:Suomen Sosialidemokraattisen Puolueen poliitikot aktiivisesti politiikassa toimiville ja sen kautta merkittäville. -86.114.217.210 1. marraskuuta 2023 kello 22.20 (EET)
replies: text: Mielestäni ainakin tapauksissa kuten maaherrat, kaupunginjohtajat, ay-johtajat, päätoimittajat ym., joissa henkilö on tehtävässään puolueen edustajana tai puolueen jäsenelle jyvitetyssä virassa. Poliitikkoja he eivät välttämättä ole. Muiden puolueiden jäsenille ei omaa luokkaa ole kukaan tehnyt. --Pihamies (keskustelu) 5. huhtikuuta 2024 kello 01.53 (EEST)
thread_title: Luokan tarpeellisuus
Keskustelu:Lahden uusnatsiterroristit

message: Artikkelin nimeä voisi vielä miettiä. Kaikki rikokset eivät kai tapahtuneet Lahdessa, ja tekijät olivat eri puolilta maata. Nimi voisi kuvata tapausta yleisemmin eikä suoraan tekijöitä. Olivatko kaikki lähteiden mukaan edes nimenomaan uusnatseja? -86.114.217.210 1. marraskuuta 2023 kello 22.35 (EET)
replies: text: Kyllähän tämä nimi on harhaanjohtava ja suorastaan Hikipediaan sopiva. Artikkelissa todetaan mm. "Vastaajien ei kuitenkaan väitetty muodostaneen rikoslaissa tarkoitettua terroristiryhmää, eikä vastaajia myöskään syytetty esimerkiksi terrori-iskun valmistelusta". Siis "uusnatsiterroristit" eivät muodostaneet terroristiryhmää, eivätkä toteuttaneet, yrittäneet toteuttaa, tai edes valmistelleet terrori-iskua. Eli eivät olleet Lahdesta, eivät olleet uusnatseja (ainakaan kaikki), eivät olleet terroristeja, ja silti meillä on artikkeli "Lahden uusnatsiterroristeista"? jni (k) 19. joulukuuta 2023 kello 18.41 (EET)
thread_title: Nimi
Keskustelu:Gösta Widing

message: Kansallisbiografiassa synnyinpaikaksi on mainittu Hauho ja kuolin- Turku. HS:n kuolinilmoituksessa kumpikin Helsinki. --Pihamies (keskustelu) 2. marraskuuta 2023 kello 00.23 (EET)
thread_title:  Huomioita
Keskustelu:Urheilupuiston koulu (Nurmijärvi)

message: On ruoka hyvää vai ei Tboy10 (keskustelu) 2. marraskuuta 2023 kello 08.49 (EET)
replies: text: On hyvää Tboy10 (keskustelu) 2. marraskuuta 2023 kello 08.50 (EET)
thread_title:  Miltä ruoka maistuu
Keskustelu:Augustine Grimaldi

message: Auktoriteettitunnisteissa oleva italiankielinen sanakirja-artikkeli käsittelee samannimistä eri henkilöä, ja siinä erikseen mainitaan sekaantumisen mahdollisuus tässä artikkelissa käsiteltyyn. Pitäisi kai korjata Wikidatassa, mutta en edes yritä. -86.114.217.210 3. marraskuuta 2023 kello 15.45 (EET)
thread_title: Sekaannus
Keskustelu:Pulmapeli

message: Siis ihanko oikeasti pulman määritelmänä voidaan pitää, että pulma on hauska ja pulmaan on olemassa oikea vastaus. Lähteenä on yhden keskustelijan suosikkimääritelmä, jonka hän on kuullut joltain toiselta keskustelijalta jossain keskustelussa. Saisiko joku raavittua tähän jotain parempaa määritelmää ennen kuin joku taas julistaa tuota "määritelmää" ehdottomana totuutena jossain tuolla ulkona, kun Wikipediassa lukee niin. --Lax (keskustelu) 3. marraskuuta 2023 kello 15.55 (EET)
replies: text: Lisäsin ensiapuna mielipiteen esittäjän ja muotoilin vaatimattomammin. -86.114.217.210 3. marraskuuta 2023 kello 16.07 (EET)
thread_title:  Siinäpä pulma 

message: Onks pulmapelit muka ainoastaan videopelejä? Pulmapeli pääluokan alaluokkia on muun muuassa erinäisistä lautapeleistä ja Rubikin kuutioista tms koostuvat luokat ja artikkelit. Ne eivät ole videopelejä. Pitäiskö määritelmää täsmentäh vai keksiä joku muu lähestymistapa asiaa. Pietiboii (keskustelu) 3. marraskuuta 2023 kello 16.02 (EET)
thread_title:  Pelkkä videopeli?
Keskustelu:Osmanien valtakunnan maalaki (1858)

message: Onko osmanien maalakeja muita kuin tämä? En.wikissä vuosi kuuluu olennaisesti lain nimeen, tässä se on tehty tarkennukseksi. --Abc10 (keskustelu) 3. marraskuuta 2023 kello 17.56 (EET)
thread_title:  Artikkelin nimi
Keskustelu:Rantakylä (Joensuu)

message: Nopealla selvityksellä sain tietää, että Rantakylässä toiminut Pihlajapihan koulu on ollut kuuroille tarkoitettu. Lakkautusvuotta en löytänyt. Jylöstalo (keskustelu) 3. marraskuuta 2023 kello 19.41 (EET)
thread_title: Kouluista